CELEX: 32017R1200
Language: da
Date: 2017-07-05 00:00:00
Title: Kommissionens forordning (EU) 2017/1200 af 5. juli 2017 om afvisning af visse andre sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed (EØS-relevant tekst. )

6.7.2017   
            
            
               DA
            
            
               Den Europæiske Unions Tidende
            
            
               L 173/1
            
         KOMMISSIONENS FORORDNING (EU) 2017/1200
   af 5. juli 2017
   om afvisning af visse andre sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (1), særlig artikel 18, stk. 5, og
   ud fra følgende betragtninger:
   
               (1)
            
            
               I henhold til forordning (EF) nr. 1924/2006 er sundhedsanprisninger af fødevarer, som fastsat i nævnte forordning, forbudt, medmindre de er godkendt af Kommissionen i overensstemmelse med samme forordning og opført på en liste over tilladte anprisninger.
            
         
               (2)
            
            
               Forordning (EF) nr. 1924/2006 foreskriver ligeledes, at lederne af fødevarevirksomheder kan indsende ansøgninger om godkendelse af sundhedsanprisninger stilet til den nationale kompetente myndighed i en medlemsstat. Den nationale kompetente myndighed skal videresende gyldige ansøgninger til Den Europæiske Fødevaresikkerhedsautoritet (EFSA), i det følgende benævnt »autoriteten«, med henblik på en videnskabelig vurdering samt til Kommissionen og medlemsstaterne til orientering.
            
         
               (3)
            
            
               Autoriteten skal afgive udtalelse om den pågældende sundhedsanprisning.
            
         
               (4)
            
            
               Kommissionen skal træffe beslutning vedrørende eventuel godkendelse af sundhedsanprisninger under hensyntagen til autoritetens udtalelse.
            
         
               (5)
            
            
               På baggrund af en ansøgning, som Ecopharma BVBA indgav i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende Fabenol® Max, et standardiseret vandigt ekstrakt fra Phaseolus vulgaris L., og en reduceret optagelse af kulhydrater (spørgsmål nr. EFSA-Q-2015-00123 (2)). Den af ansøgeren foreslåede anprisning havde følgende ordlyd: »Fabenol® Max reducerer optagelsen af kulhydrater«.
            
         
               (6)
            
            
               Den 23. februar 2016 modtog Kommissionen og medlemsstaterne den videnskabelige udtalelse fra autoriteten, der bemærkede, at den anpriste virkning ikke var fastlagt i tilstrækkelig grad, og at ansøgeren ikke fremlagde yderligere oplysninger, som autoriteteten anmodede om. På grundlag af de fremlagte oplysninger konkluderede autoriteten derfor, at der ikke var fastslået en årsagssammenhæng mellem indtag af Fabenol® Max og den anpriste virkning. Eftersom anprisningen således ikke opfylder kravene i forordning (EF) nr. 1924/2006, bør den ikke godkendes.
            
         
               (7)
            
            
               På baggrund af en ansøgning, som DSM Nutritional Products indgav i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende docosahexaensyre (DHA) og en forbedring af hukommelsesfunktionen (spørgsmål nr. EFSA-Q-2015-00456 (3)). Den af ansøgeren foreslåede anprisning havde følgende ordlyd: »DHA bidrager til en forbedret hukommelsesfunktion«.
            
         
               (8)
            
            
               Den 2. maj 2016 modtog Kommissionen og medlemsstaterne den videnskabelige udtalelse fra autoriteten, der konkluderede, at der på grundlag af de fremlagte oplysninger ikke var fastslået en årsagssammenhæng mellem indtag af DHA og den anpriste virkning. Eftersom anprisningen således ikke opfylder kravene i forordning (EF) nr. 1924/2006, bør den ikke godkendes.
            
         
               (9)
            
            
               På baggrund af en ansøgning, som Tate & Lyle PLC indgav i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende polydextrose og normal afføring (spørgsmål nr. EFSA-Q-2015-00550 (4)). Den af ansøgeren foreslåede anprisning havde følgende ordlyd: »Polydextrose bidrager til en forbedring af tarmfunktionen ved at give en mere fyldig afføring«.
            
         
               (10)
            
            
               Den 25. maj 2016 modtog Kommissionen og medlemsstaterne den videnskabelige udtalelse fra autoriteten, der konkluderede, at der på grundlag af de fremlagte oplysninger ikke var fastslået en årsagssammenhæng mellem indtag af polydextrose og den anpriste virkning. Eftersom anprisningen således ikke opfylder kravene i forordning (EF) nr. 1924/2006, bør den ikke godkendes.
            
         
               (11)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   De i bilaget til nærværende forordning angivne sundhedsanprisninger optages ikke på den i artikel 13, stk. 3, i forordning (EF) nr. 1924/2006 omhandlede EU-liste over tilladte anprisninger
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. juli 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 404 af 30.12.2006, s. 9.
   
      (2)  EFSA Journal 2016;14(2): 4401.
   
      (3)  EFSA Journal 2016;14(5): 4455.
   
      (4)  EFSA Journal 2016;14(5): 4480.
   
      BILAG
      
         Afviste sundhedsanprisninger
      
      
                  Ansøgning — relevante bestemmelser i forordning (EF) nr. 1924/2006
               
               
                  Næringsstof, andet stof, fødevare eller fødevarekategori
               
               
                  Anprisning
               
               
                  EFSA-udtalelse
               
            
                  Sundhedsanprisning i henhold til artikel 13, stk. 5, baseret på senere udviklet videnskabelig evidens og/eller ledsaget af anmodning om beskyttelse af data, som er omfattet af ejendomsrettigheder
               
               
                  Fabenol® Max
               
               
                  Fabenol® Max reducerer optagelsen af kulhydrater
               
               
                  Q-2015-00123
               
            
                  Sundhedsanprisning i henhold til artikel 13, stk. 5, baseret på senere udviklet videnskabelig evidens og/eller ledsaget af anmodning om beskyttelse af data, som er omfattet af ejendomsrettigheder
               
               
                  DHA
               
               
                  DHA bidrager til en forbedret hukommelsesfunktion
               
               
                  Q-2015-00456
               
            
                  Sundhedsanprisning i henhold til artikel 13, stk. 5, baseret på senere udviklet videnskabelig evidens og/eller ledsaget af anmodning om beskyttelse af data, som er omfattet af ejendomsrettigheder
               
               
                  Polydextrose
               
               
                  Polydextrose bidrager til en forbedring af tarmfunktionen ved at give en mere fyldig afføring
               
               
                  Q-2015-00550